Karlalið Íslands í knattspyrnu mætir Þýskalandi í undankeppni HM 2022 á Laugardalsvelli í kvöld. Það er heimsklassalið sem við mætum í undankeppninni kvöld, og verðugt verkefni framundan segir landsliðþjálfarinn.  Arnar Þór Viðarsson, landsliðsþjálfari, segir verkefnið verðugt enda sé mótherjinn í heimsklassa.
Uppselt er á leikinn og búist er við um 3600 áhorfendum á völlinn. Þýskaland er í toppsæti J-riðils með 12 stig eftir góðan 6-0 sigur á Armeníu í síðasta leik en Ísland er í fimmta sæti af sex með fjögur stig og þarf nauðsynlega á stigum að halda til að halda sér í baráttunni um HM sæti. Þjóðverjar spila í fyrsta skipti undir stjórn nýs þjálfara, Hansa Flick, og hafa unnið báða leiki sína undir hans stjórn, fyrst gegn Liechtenstein og svo gegn Armeníu á sunnudag. Jóhann Berg Guðmundsson segir ýmislegt þurfa að hafa í huga gegn jafn sterku liði og Þýskalandi.
Arnar Þór Viðarsson, þjálfari landsliðsins, tók í sama streng og segir leik kvöldsins vera erfitt verkefni.
Bein útsending frá leiknum verður á RÚV í kvöld. Upphitun fyrir leikinn hefst klukkan tíu mínútur yfir sex en leikurinn sjálfur hefst klukkan korter í sjö.
Ísland mætir Þýskalandi í undankeppni HM 2022 á Laugardalsvelli í kvöld. Arnar Þór Viðarsson, landsliðsþjálfari, segir að mótherjinn sé í heimsklassa og verkefnið því erfitt. 